**ПОСЕБАН ПЛАН И ПРОГРАМ РАДА ШКОЛЕ ЗА ШКОЛСКУ 2020/21.ГОД.**

На основу Стручног упутства за организацију и реализацију образовно-васпитног рада у школи у школској 2020/21. год.бр.610-00-00674/2020-07, Дописа министра просвете 610-00-00027/1 2020-15. од 12.08.2020, Закључка Кризног штаба за сузбијање заразне болести COVID-19 08БР.53-6306/2020-1 од 11.08.2020.и предлога Министарства просвете, науке и технолошког развоја бр.601-0000027/42020-15 од 19.08.2020., а након састанка Педагошког колегијума, стручних већа школе, актива директора основних и средњих школа и саветодавног састанка у Школској управи Ужице, Наставничко веће Техничке школе усвојило је:

**Посебан план и програм организовања наставе у Техничкој школи у Бајиној Башти од 01. септембра 2020. године.**

1. Школа се определила да наставу организује по комбинованом моделу који подразумева online наставу и непосредан долазак у школу.
2. Родитељи који се определе да њихова деца слушају online наставу потребно је да дођу у школу и обавесте директора.
3. Одељењске старешине ће првог дана упознати ученике са мерама безбедности и заштите здравља ученика које се морају строго поштовати ( обавезно ношење маске, одржавање физичке дистанце...). Детаљно упутство о мерама заштите здравља ученика и запослених постављено је на сајт Техничке школе у оквиру картице Ванредно стање.
4. Свако одељење или група има своју учионицу коју неће мењати током извођења наставе.
5. Часови трају 30 минута, настава у првој смени почиње у 8h, а у другој у 14h.
6. Ученици Техничке школе полазе у другу смену 01. септембра 2020. године.
7. Сви часови вежби биће увек реализовани у школи за обе групе.
8. Одељење се на часовима теоријске наставе дели на две групе, где ће једне недеље прва група долазити у школу на непосредну наставу, док ће друга група слушати наставу online те исте недеље. Следеће недеље групе се мењају ( друга група долази на непосредну наставу, а прва група слуша online).
9. Часови практичне наставе реализоваће се по групама у радним организацијама уз поштовање мера безбедности и заштите здравља ученика.
10. Онлајн настава ће се одвијати путем Гугл учионице и Teams платформе.
11. Провера знања и постигнућа ученика увек ће се вршити у школи.
12. Ученици ће две недеље ићи у другу смену, а две недеље у прву смену.
13. За 7 општеобразовних предмета ( математика, српски језик и књижевност, физика, хемија, историја, географија и биологија ) и кључне стручне предмете за образовне профиле у свим подручјима рада биће постављени снимљени часови на платформу ( национални сервис РТС Планета и/или друго веб место ).

Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_